title: Vykonávacie nariadenie Rady (EÚ) 2019/1403 z 12. septembra 2019, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
                  13.9.2019

                  SK

                  Úradný vestník Európskej únie

                  L 236/1

         VYKONÁVACIE NARIADENIE RADY (EÚ) 2019/1403
         z 12. septembra 2019,
         ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1, 3 a 4,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 17. marca 2014 prijala nariadenie (EÚ) č. 269/2014.

                     (2)

                     Na základe preskúmania Rady by sa mali zmeniť informácie týkajúce sa 21 osôb a 19 subjektov v prílohe I k nariadeniu (EÚ) č. 269/2014.

                     (3)

                     Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (EÚ) č. 269/2014 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. septembra 2019

                  Za Radu

                  predsedníčka

               T. TUPPURAINEN

            (1)  Ú. v. EÚ L 78, 17.3.2014, s. 6.

            PRÍLOHA
            V prílohe I k nariadeniu (EÚ) č. 269/2014 sa záznamy týkajúce sa osôb a subjektov uvedených nižšie sa nahrádzajú týmito záznamami:
            Osoby

                        Meno

                        Informácie o totožnosti

                        Odôvodnenie

                        Dátum zaradenia na zoznam

                        27.

                        Alexander Mihailovich NOSATOV
                        (Александр Михайлович НОСАТОВ)

                        Pohlavie: mužské
                        Dátum narodenia: 27.3.1963
                        Miesto narodenia: Sevastopol, (Ukrajinská SSR)

                        Bývalý zástupca veliteľa čiernomorskej flotily, kontraadmirál.
                        Zodpovedný za velenie ruským silám pri okupácii ukrajinského zvrchovaného územia.
                        V súčasnosti admirál, veliteľ ruskej Baltskej flotily.

                        21.3.2014

                        46.

                        Denys Volodymyrovych PUSHYLIN (Денис Володимирович Пушилiн)
                        Denis Vladimirovich PUSHILIN (Денис Владимирович Пушилин)

                        Pohlavie: mužské
                        Dátum narodenia: 9.5.1981
                        Miesto narodenia: Makijvka (Donecká oblasť)

                        Jeden z vodcov Doneckej ľudovej republiky. Účastník obsadenia a okupácie oblastnej správy v Donecku v roku 2014. Do 4. septembra 2015 takzvaný podpredseda „Ľudovej rady“ takzvanej „Doneckej ľudovej republiky“. Od 4. septembra 2015„predseda“„Ľudovej rady Doneckej ľudovej republiky“. Od 7. septembra 2018 takzvaná „výkonná hlava Doneckej ľudovej republiky“. Po takzvaných voľbách z 11. novembra 2018 takzvaná „hlava Doneckej ľudovej republiky“.

                        29.4.2014

                        47.

                        Sergey Gennadevich TSYPLAKOV (Сергей Геннадьевич ЦЫПЛАКОВ)
                        Serhiy Hennadiyovych TSYPLAKOV (Сергiй Геннадiйович ЦИПЛАКОВ)

                        Pohlavie: mužské
                        Dátum narodenia: 1.5.1983
                        Miesto narodenia: Charcysk, Donecká oblasť

                        Jeden z vodcov ideologickej radikálnej organizácie „Donbaských ľudových milícií“. Aktívne sa zúčastňoval na obsadení viacerých štátnych budov v Doneckej oblasti.
                        Člen „Ľudovej rady Doneckej ľudovej republiky“ a jej Výboru pre zahraničnú politiku, vonkajšie vzťahy, informačnú politiku a informačné technológie.

                        29.4.2014

                        57.

                        Oleg TSARIOV, Oleh Anatoliyovych TSAROV
                        (Олег Анатолiйович ЦАРЬОВ),
                        Oleg Anatolevich TSARYOV
                        (Олег Анатольевич ЦАPËВ)

                        Pohlavie: mužské
                        Dátum narodenia: 2.6.1970
                        Miesto narodenia: Dnepropetrovsk

                        Bývalý člen rady, v tejto pozícii verejne vyzval na vytvorenie tzv. „Novoruskej federatívnej republiky“ pozostávajúcej z juhovýchodných ukrajinských oblastí. Bývalý „predseda“ takzvaného „parlamentu Únie z ľudových republík“ („Parlament Novoruska“).
                        Naďalej aktívne podporuje separatistické akcie alebo politiky.

                        12.5.2014

                        61.

                        Igor Sergeievich SHEVCHENKO (Игорь Сергеевич ШЕВЧЕНКО)

                        Pohlavie: mužské
                        Dátum narodenia: 9.2.1979
                        Miesto narodenia: Sevastopol, Krym

                        Bývalý prokurátor Sevastopola, v tejto funkcii aktívne vykonával anexiu Sevastopola zo strany Ruska.
                        Prokurátor Adygejskej republiky.

                        12.5.2014

                        70.

                        Igor PLOTNITSKY
                        Igor Venediktovich PLOTNITSKII
                        (Игорь Венедиктович ПЛОТНИЦКИЙ)
                        Ihor (Igor) Venedyktovych PLOTNYTSKYY
                        (Iгор Венедиктович ПЛОТНИЦЬКИЙ)

                        Pohlavie: mužské
                        Dátum narodenia: 24.6.1964 alebo 25.6.1964 alebo 26.6.1964
                        Miesto narodenia: Luhansk (možno v Kelmenci, Černovická oblasť)

                        Bývalý tzv. „minister obrany“ a bývalý tzv. „najvyšší predstaviteľ Luhanskej ľudovej republiky“, v tejto pozícii zodpovedný za separatistické „vládne“ činnosti tzv. „vlády Luhanskej ľudovej republiky“.
                        Bývalý osobitný vyslanec tzv. „Luhanskej ľudovej republiky“ pre plnenie dohôd z Minska.

                        12.7.2014

                        97.

                        Vladimir Petrovich KONONOV (alias „Tsar“)
                        (Владимир Петровнч КОНОНОВ)
                        Volodymyr Petrovych KONONOV
                        (Володимир Петрович КОНОНОВ)

                        Pohlavie: mužské
                        Dátum narodenia: 14.10.1974
                        Miesto narodenia: Gorsky, Luhanská oblasť

                        Od 14. augusta 2014 nahradil Igora Strelkova/Girkina vo funkcii tzv. „ministra obrany“„Doneckej ľudovej republiky“. Od apríla 2014 údajne velí divízii separatistov v Donecku a sľúbil, že vyrieši strategickú úlohu odrazenia vojenskej agresie Ukrajiny. Kononov preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny.
                        V septembri 2018 zbavený funkcie tzv. „ministra obrany“.
                        Vedúci riaditeľstva sociálnej pomoci pre vojakov vo výslužbe, podlieha tzv. „hlave Doneckej ľudovej republiky“.

                        12.9.2014

                        100.

                        Andrey Yurevich PINCHUK
                        (Андрей Юрьевич ПИНЧУК)
                        Andriy Yuriyovych PINCHUK
                        (Андрiй Юрiйович ПIНЧУК)

                        Pohlavie: mužské
                        Možný dátum narodenia: 27.12.1977

                        Bývalý „minister štátnej bezpečnosti“ takzvanej „Doneckej ľudovej republiky“. Spojený s Vladimirom Anťufejevom, ktorý bol zodpovedný za separatistické „vládne“ aktivity tzv. „vlády Doneckej ľudovej republiky“. Preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny. Naďalej aktívne podporuje separatistické akcie alebo politiky. Vedie „zväz donbaských dobrovoľníkov“.

                        12.9.2014

                        101.

                        Oleg Vladimirovich BEREZA
                        (Олег Владимирович БЕРËЗА)

                        Pohlavie: mužské
                        Dátum narodenia: 1.3.1977

                        Bývalý „minister vnútra“ tzv. „Doneckej ľudovej republiky“. Spojený s Vladimirom Anťufejevom, ktorý bol zodpovedný za separatistické „vládne“ aktivity tzv. „vlády Doneckej ľudovej republiky“. Preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny.

                        12.9.2014

                        126.

                        Dmitry Aleksandrovich SEMYONOV
                        Dmitrii Aleksandrovich SEMENOV
                        (Дмитрий Александрович СЕМЕНОВ)

                        Pohlavie: mužské
                        Dátum narodenia: 1.6.1977
                        Miesto narodenia: Ruská federácia

                        Bývalý „podpredseda vlády pre financie“ takzvanej „Luhanskej ľudovej republiky“.
                        Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        Naďalej aktívne podporuje separatistické štruktúry LNR.

                        29.11.2014

                        130.

                        Ihor Vladymyrovych KOSTENOK (alias Igor Vladimirovich KOSTENOK)
                        (Игорь Владимирович КОСТЕНОК)

                        Pohlavie: mužské
                        Dátum narodenia: 15.3.1961
                        Miesto narodenia: Vodjanskoje, Dobropiľský rajón, Donecká oblasť
                        Водянское, Добропольский район Донецкой области

                        Bývalý tzv. „minister školstva“„Doneckej ľudovej republiky“.
                        Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        V súčasnosti pracuje v Doneckej akadémii manažmentu a štátnej služby, ktorá podlieha tzv. „hlave Doneckej ľudovej republiky“.

                        29.11.2014

                        132.

                        Vladyslav Mykolayovych DEYNEGO alias Vladislav Nikolayevich DEYNEGO
                        (Владислав Миколайович ДЕЙНЕГО)
                        (Владислав Николаевич ДЕЙНЕГО)

                        Pohlavie: mužské
                        Dátum narodenia: 12.3.1964
                        Miesto narodenia: Romny, Sumská oblasť
                        Ромны, Сумская область

                        Bývalý „podpredseda“„Ľudovej rady“ tzv. „Luhanskej ľudovej republiky“.
                        Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        V súčasnosti tzv. „minister zahraničných vecí“ takzvanej „Luhanskej ľudovej republiky“.

                        29.11.2014

                        137.

                        Eduard Aleksandrovich BASURIN (Эдуард Александрович БАСУРИН)
                        Eduard Oleksandrovych BASURIN (Едуард Олександрович БАСУРIН)

                        Pohlavie: mužské
                        Dátum narodenia: 27.6.1966
                        Miesto narodenia: Doneck

                        Hovorca a „podpredseda“„Ľudových milícií“ tzv. „Doneckej ľudovej republiky“.
                        Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                        16.2.2015

                        138.

                        Alexandr Vasilievich SHUBIN
                        (Александр Васильевич ШУБИН)

                        Pohlavie: mužské
                        Dátum narodenia: 20.5.1972 alebo 30.5.1972
                        Miesto narodenia: Luhansk

                        Bývalý takzvaný „minister spravodlivosti“ nezákonnej takzvanej „Luhanskej ľudovej republiky“. Bývalý predseda „ústrednej volebnej komisie“ tzv. „Luhanskej ľudovej republiky“.
                        Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        V júni 2018 zbavený funkcie predsedu „ústrednej volebnej komisie“ takzvanej „Luhanskej ľudovej republiky“.
                        Naďalej podporuje a legitimizuje separatistické politiky.

                        16.2.2015

                        140.

                        Sergey Yurevich IGNATOV (alias KUZOVLEV alias TAMBOV)
                        (Сергей Юрьевич ИГНАТОВ alias КУЗОВЛЕВ alias ТAMБOB)

                        Pohlavie: mužské
                        Dátum narodenia: 7.1.1967
                        Miesto narodenia: Mičurinsk, Tambovská oblasť
                        Мичуринск, Тамбовская область

                        Bývalý tzv. hlavný veliteľ ľudových milícií „Luhanskej ľudovej republiky“.
                        Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        Bývalý veliteľ 8. armády ruských ozbrojených síl. Náčelník štábu a prvý zástupca veliteľa ruského Južného vojenského okruhu.

                        16.2.2015

                        142.

                        Aleksandr Yurievich TIMOFEEV
                        (Александр Юрьевич ТИМОФЕЕВ)
                        Oleksandr Yuriyovych TYMOFEYEV
                        (Олександр Юрiйович ТИМОФЕЄВ)

                        Pohlavie: mužské
                        Dátum narodenia: 15.5.1971
                        Miesto narodenia: Nevinnomyssk, Stavropolský kraj
                        Невинномысск, Ставропольский край

                        Bývalý tzv. „minister financií a daní“ tzv. „Doneckej ľudovej republiky“.
                        Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        V septembri 2018 zbavený funkcie tzv. „ministra financií a daní“. Naďalej aktívne podporuje separatistické akcie alebo politiky.

                        16.2.2015

                        145.

                        Olga Igorevna BESEDINA
                        (Ольга Игоревна БЕСЕДИНА)
                        Olha Ihorivna BESEDINA
                        (Ольга Iгорiвна БЕСЕДIНА)

                        Pohlavie: ženské
                        Dátum narodenia: 10.12.1976
                        Miesto narodenia: Luhansk

                        Bývalá tzv. „ministerka pre hospodársky rozvoj a obchod“ tzv. „Luhanskej ľudovej republiky“.
                        Prevzatím a vykonávaním tejto funkcie aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovala.
                        Bývalá vedúca oddelenia pre zahraničnú ekonomiku kancelárie predsedu „Luhanskej správy“.

                        16.2.2015

                        160.

                        Sergey Anatolevich TOPOR-GILKA
                        (Сергей Анатольевич ТОПОР-ГИЛКА)

                        Pohlavie: mužské
                        Generálny riaditeľ spoločnosti OAO „VO TPE“ až do jej konkurzu, generálny riaditeľ spoločnosti OOO „VO TPE“.
                        Dátum narodenia: 17.2.1970

                        Vo funkcii generálneho riaditeľa spoločnosti OAO „VO TPE“ viedol rokovania so spoločnosťou Siemens Gas Turbine Technologies OOO o nákupe a dodaní plynových turbín pre elektráreň v Tamane v Krasnodarskej oblasti (Ruská federácia). Neskôr ako generálny riaditeľ spoločnosti OOO „VO TPE“ zodpovedal za prevoz plynových turbín na Krym a za realizáciu projektu výstavby tepelných elektrární Balaklava a Tavricheskaya (Tavrická), kde boli uvedené turbíny inštalované. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.

                        4.8.2017

                        164.

                        Aleksandr Yurevich PETUKHOV/
                        Aleksandr Yurievich PETUKHOV
                        (Александр Юрьевич ПЕТУХОВ)
                        Oleksandr Yuriyovych PIETUKHOV
                        (Олександр Юрiйович ПЄТУХОВ)

                        Pohlavie: mužské
                        Dátum narodenia: 17.7.1970

                        Bývalý predseda Sevastopolskej volebnej komisie. V tejto funkcii sa zúčastnil na organizovaní ruských prezidentských volieb z 18. marca 2018 na protiprávne anektovanom Kryme a v Sevastopole, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny.
                        Vrchný federálny inšpektor moskovského regiónu.

                        14.5.2018

                        167.

                        Olga Valerievna POZDNYAKOVA/Olga Valeryevna POZDNYAKOVA
                        (Ольга Валерьевна ПОЗДНЯКОВА)
                        Olga Valeriyivna POZDNYAKOVA
                        (Ольга Валеріївна ПОЗДНЯКОВА)

                        Pohlavie: ženské
                        Dátum narodenia: 30.3.1982
                        Miesto narodenia: Šachty, Rostovská oblasť, ZSSR

                        Bývalá „predsedníčka“„ústrednej volebnej komisie“ tzv. „Doneckej ľudovej republiky“. V tejto funkcii sa zúčastnila na organizovaní tzv. „volieb“11. novembra 2018 v tzv. „Doneckej ľudovej republike“, a tak aktívne podporovala a vykonávala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovala.
                        Vedúca riaditeľstva pre vnútornú politiku v rámci správy tzv. „hlavy Doneckej ľudovej republiky“.

                        10.12.2018

                        173.

                        Vladimir Yurievich VYSOTSKIY
                        (Владимир Юрьевич ВЫСОЦКИЙ)
                        Volodymyr Yuriyovych VYSOTSKYI
                        (Володимир Юрійович ВИСОЦЬКИЙ)

                        Pohlavie: mužské
                        Dátum narodenia: 7.4.1985
                        Miesto narodenia: Krymská autonómna republika

                        Bývalý „tajomník“„ústrednej volebnej komisie“ tzv. „Doneckej ľudovej republiky“. V tejto funkcii sa zúčastnil na organizovaní tzv. „volieb“11. novembra 2018 v tzv. „Doneckej ľudovej republike“, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                        Výkonný predseda „ústrednej volebnej komisie“ tzv. „Doneckej ľudovej republiky“.

                        10.12.2018

                  Subjekty

                        Názov

                        Identifikačné údaje

                        Odôvodnenie

                        Dátum zaradenia na zoznam

                        6.

                        International Union of Public Associations „Great Don Army“ (Medzinárodný zväz verejných združení „Veľká donská armáda“)
                        Международный Союз Общественных Объединений „Всевеликое Войско Донское“

                        Oficiálne informácie:
                        http://xn--80aaaajfjszd7a3b0e.xn--p1ai/
                        http://xn----7sbabalgku2ad1b5b2e.xn--p1ai/
                        Telefónne číslo:
                        + 7-8-908-178-65-57
                        Sociálne médiá: Cossack National Guard http://vk.com/kazak_nac_guard
                        Adresa: 346465 Russia, Rostov Region, October District, St Zaplavskaya, Str Shosseynaya 1
                        Druhá adresa: Voroshilovskiy Prospekt 12/85-87/13, Rostov-on-Don
                        Vyradenie z evidencie v roku 2017.

                        „Veľká donská armáda“ zriadila „Kozácku národnú gardu“ zodpovednú za boj proti ukrajinským vládnym silám na východe Ukrajiny, čím narúša územnú celistvosť, zvrchovanosť a nezávislosť Ukrajiny a ohrozuje stabilitu alebo bezpečnosť Ukrajiny.
                        Spolupracuje s Nikolajom Kozicinom, ktorý je veliteľom kozáckych síl a je zodpovedný za velenie separatistom na východe Ukrajiny, ktorí bojujú proti ukrajinským vládnym silám.

                        25.7.2014

                        9.

                        Tzv.
                        Juhovýchodná armáda
                        „Армии Юго-Востока“

                        Sociálne médiá:
                        https://vk.com/sigma_orel

                        Nezákonná separatistická ozbrojená skupina, ktorá sa považuje za jednu z najdôležitejších na východe Ukrajiny.
                        Zodpovedná za obsadenie budovy Bezpečnostnej služby v Luhanskej oblasti.
                        Spolupracuje s Valerijom BOLOTOVOM, ktorý bol zaradený do zoznamu ako jeden z vodcov skupiny.
                        Spolupracuje s Vasylom NIKITINOM zodpovedným za separatistické „vládne“ aktivity tzv. vlády Luhanskej ľudovej republiky.

                        25.7.2014

                        10.

                        Takzvaná
                        „Donbaská ľudová milícia“
                        „Нарoдное oпoлчéние Дoнбáссa“

                        Sociálne médiá:
                        http://vk.com/polkdonbassa
                        + 38-099-445-63-78;
                        + 38-063-688-60-01;
                        + 38-067-145-14-99;
                        + 38-094-912-96-60;
                        + 38-062-213-26-60
                        E-mail: voenkom.dnr@mail.ru
                        vknovoros@yandex.ru
                        mobilisation@novorossia.co
                        polkdonbassa@mail.ru
                        Dobrovoľní telefonisti v Rusku:
                        + 7 499 709-89-06
                        alebo e-mail: novoross24@mail.ru
                        Adresa: Doneck Prospekt Zasjadko 13

                        Nezákonná separatistická ozbrojená skupina zodpovedná za boj proti ukrajinským vládnym silám na východe Ukrajiny, čím ohrozuje stabilitu alebo bezpečnosť Ukrajiny. Táto ozbrojená skupina okrem iného získala začiatkom apríla 2014 kontrolu nad niekoľkými vládnymi budovami na východe Ukrajiny, čím narušila územnú celistvosť, zvrchovanosť a nezávislosť Ukrajiny. Je spojená s Pavlom Gubarevom, ktorý je zodpovedný za obsadenie budovy regionálnej vlády v Donecku zo strany proruských síl a ktorý sa vyhlásil za „ľudového gubernátora“.

                        25.7.2014

                        13.

                        Štátny unitárny podnik mesta Sevastopol „Námorný prístav Sevastopol“
                        ГУП ГС „Севастопольский морской порт“
                        (predtým známy ako štátny podnik „Komerčný námorný prístav Sevastopol“
                        Государственное предприятие „Севастопольский морской торговьй порт“
                        Gosudarstvenoye predpriyatiye „Sevastopolski morskoy torgovy port“)

                        Nakhimov Square 5, Sevastopol, 299011
                        (пл. Нахимова, 5, г. Севастополь, 299011)
                        Kód: 1149204004707

                        Vlastníctvo tohto subjektu sa previedlo v rozpore s ukrajinským právom. „Krymský parlament“ prijal 17.3.2014 uznesenie č. 1757-6/14 o znárodnení niektorých spoločností patriacich ukrajinským ministerstvám infraštruktúry alebo poľnohospodárstva, ktorým vyhlásil vyvlastnenie majetku štátneho podniku „Komerčný námorný prístav Sevastopol“ v mene „Krymskej republiky“. Podnik teda de facto skonfiškovali krymské „orgány“. Z hľadiska objemu obchodu ide o najväčší komerčný námorný prístav na Kryme. Opätovne zaregistrovaný 6.6.2014 ako štátny unitárny podnik mesta Sevastopol „Námorný prístav Sevastopol“ (Государственное унитарное предприятие города Севастополя „Севастопольский морской порт“). Zakladateľ: Vláda mesta Sevastopol (Правительство Севастополя).

                        25.7.2014

                        15.

                        Štátny unitárny podnik „Krymskej republiky“„Universal-Avia“
                        Государственное унитарное предприятие Республики Крым „Универсал-Авиа“
                        (predtým známy ako štátny podnik Universal-Avia
                        Государственное предприятие „Универсал-Авиа“
                        Gosudarstvenoye predpriyatiye „Universal-Avia“)

                        Aeroflotskaya Street 5, 295021, Simferopol
                        ул. Аэрофлотская, дом 5, 295021, г. Симферополь
                        Tel. č.: 24-80-89, 8 (978) 719-55-30
                        unavia_omts@mail.ru

                        Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 24.3.2014 rozhodnutie č. 1794-6/14 o štátnom podniku „Gosudarstvennoe predprijatie Universal-Avia“ („О Государственном предприятии ‚Универсал-Авиа‘“), ktorým vyhlásilo vyvlastnenie majetku štátneho podniku „Universal-Avia“ v mene „Krymskej republiky“. Podnik teda de facto skonfiškovali krymské „orgány“. Opätovne zaregistrovaný 15.1.2015 ako štátny unitárny podnik „Krymskej republiky“„Universal-Avia“ (Государственное унитарное предприятие Республики Крым „Универсал-Авиа“). Zakladateľ: Ministerstvo dopravy „Krymskej republiky“ (Министерство транспорта Республики Крым).

                        25.7.2014

                        16.

                        Štátny federálny rozpočtový úrad „Sanatórium Nižňaja Oreanda“ kancelárie prezidenta Ruskej federácie
                        (predtým známy ako stredisko „Nižňaja Oreanda“
                        Санаторий „Нижняя Ореанда“)

                        Resort „Nizhnyaya Oreanda“, 298658, Yalta, Oreanda
                        (298658, г. Ялта, пгт. Ореанда, Санаторий „Нижняя Ореанда“)
                        marketing@oreanda-resort.ru
                        + 7 (3654) 31-25-48

                        Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 21. marca 2014 rozhodnutie č. 1767-6/14 o otázke vytvorenia Združenia sanatórií a stredísk, ktorým vyhlásilo vyvlastnenie majetku strediska „Nižňaja Oreanda“ v mene „Krymskej republiky“. Podnik teda de facto skonfiškovali krymské „orgány“. Opätovne zaregistrovaný 9. októbra 2014 ako štátny federálny rozpočtový úrad „Sanatórium Nižňaja Oreanda“ kancelárie prezidenta Ruskej federácie (ФЕДЕРАЛЬНОЕ ГОСУДАРСТВЕННОЕ БЮДЖЕТНОЕ УЧРЕЖДЕНИЕ САНАТОРИЙ „НИЖНЯЯ ОРЕАНДА“ УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ). Zakladateľ: Kancelária prezidenta Ruskej federácie (УПРАВЛЕНИЯ ДЕЛАМИ ПРЕЗИДЕНТА РОССИЙСКОЙ ФЕДЕРАЦИИ).

                        25.7.2014

                        18.

                        Štátny unitárny podnik „Krymskej republiky“„Výrobno-agrárny zväz ‚Massandra‘“
                        Государственное унитарное предприятие Республики Крым „Производственно-аграрное объединение ‚Массандра‘“
                        Gosudarstvennoye unitarnoe predpriyatiye Respubliki Krym Proizvodstvenno agrarnoye obyedinenye Massandra
                        (v minulosti známy ako Štátny federálny rozpočtový podnik „Výrobno-agrárny zväz ‚Massandra‘“ kancelárie prezidenta Ruskej federácie)
                        „Производственно-аграрное объединение ‚Массандра‘ Управления делами Президента Российской Федерации“
                        štátny koncern „Národné združenie výrobcov ‚Massandra‘“
                        Национальное производственно-аграрное объединение „Массандра“
                        Nacionalnoye proizvodstvenno agrarnoye obyedinenye Massandra)

                        298650, Crimea, Yalta, Massandra, str. Vinodela Egorova 9.

                                    298650,Крым, г. Ялта,

                                    пгт. Массандра,

                                    ул. Винодела Егорова, д. 9

                              Webové sídlo: http://massandra.su

                        Vlastníctvo tohto subjektu sa previedlo v rozpore s ukrajinským právom. „Prezídium Krymského parlamentu“ prijalo 9. apríla 2014 rozhodnutie č. 1991-6/14 o zmene uznesenia Štátnej rady „Krymskej republiky“ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území „Krymskej republiky“, ktorým vyhlásilo vyvlastnenie majetku štátneho koncernu „Národné združenie výrobcov ‚Massandra‘“ v mene „Krymskej republiky“. Podnik teda de facto skonfiškovali krymské „orgány“. Opätovne zaregistrovaný 1.8.2014 ako štátny federálny rozpočtový podnik „Proizvodstvenno agrarnoye obyedinenye ‚Massandra‘“ kancelárie prezidenta Ruskej federácie (Федеральное государственное унитарное предприятие „Производственно-аграрное объединение ‚Массандра‘ Управления делами Президента Российской Федерации“).
                        Zakladateľ: Kancelária prezidenta Ruskej federácie (Управлениe делами Президента Российской Федерации).
                        Opätovne zaregistrovaný 1.4.2019 ako štátny unitárny podnik „Krymskej republiky“„Výrobno-agrárna únia ‚Massandra‘“.

                        25.7.2014

                        24.

                        Donecká republika
                        (verejná organizácia)
                        Донецкая республика

                        Oficiálne informácie:
                        http://oddr.info/
                        orgotdel@oddr.info
                        Adresa: Donetsk, Universitetskaya 19
                        г. Донецк, ул. Университетская, дом 19

                        Verejná „organizácia“, ktorá postavila kandidátov do tzv. „volieb“2. novembra 2014 a 11. novembra 2018 v tzv. „Doneckej ľudovej republike“. Tieto „voľby“ sú v rozpore s ukrajinským právom, a preto sú protiprávne.
                        Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú. Jej zakladateľom bol Andriy PURGIN a na jej čele stál Alexander ZAKHARCHENKO. V roku 2018 nominovala Denisa PUSHYLINA na post „hlavy“ tzv. „Doneckej ľudovej republiky“.

                        29.11.2014

                        27.

                        Národný zväz (Narodnyj sajuz)
                        Народный союз

                        Vyradenie z evidencie v roku 2018.

                        Verejná „organizácia“, ktorá postavila kandidátov do tzv. „volieb“2. novembra 2014 v tzv. „Luhanskej ľudovej republike“. Tieto voľby sú v rozpore s ukrajinským právom, a preto sú protiprávne.
                        Oficiálnou účasťou na protiprávnych „voľbách“ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                        29.11.2014

                        29.

                        Kozácka národná garda
                        Казачья Национальная Гвардия

                        http://казакнацгвард.рф/
                        https://vk.com/kazak_nac_guard

                        Ozbrojená separatistická skupina, ktorá aktívne podporuje činnosti, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                        Keďže jej velí Nikolaj KOZICYN, je v spojení s touto osobou zaradenou do zoznamu.
                        Údajne tvorí časť tzv. Druhého armádneho zboru „Luhanskej ľudovej republiky“.

                        16.2.2015

                        30.

                        Batalión Sparta
                        Батальон „Спарта“

                        Ozbrojená separatistická skupina, ktorá aktívne podporuje činnosti, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                        Tvorí časť tzv. Prvého armádneho zboru „Doneckej ľudovej republiky“. Označuje sa aj ako vojenská jednotka 08806 a „Gvardejský“ prápor. V novembri 2017 bola jednotka nazvaná po zavraždenom separatistickom vojenskom veliteľovi Arsenovi Pavlovovi (alias Motorola).

                        16.2.2015

                        34.

                        Batalión „Oplot“ (Záštita)
                        Батальон „Оплот“

                        Sociálne médiá:
                        http://vk.com/oplot_info

                        Ozbrojená separatistická skupina, ktorá aktívne podporuje činnosti, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                        Označuje sa aj ako 5. samostatná motostrelecká brigáda, ktorá je od októbra 2018 pomenovaná po Alexandrovi Zacharčenkovi. Údajne tvorí časť tzv. Prvého armádneho zboru „Doneckej ľudovej republiky“.

                        16.2.2015

                        35.

                        Batalión Kalmius
                        Батальон „Кальмиус“

                        Ozbrojená separatistická skupina, ktorá aktívne podporuje činnosti, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                        Označuje aj ako samostatná delostrelecká brigáda, je súčasťou tzv. Prvého armádneho zboru „Doneckej ľudovej republiky“.

                        16.2.2015

                        37.

                        Hnutie „Novorossiya“ Igora STRELKOVA
                        Движение „Новороссия“ Игоря СТРЕЛКОВА

                        http://novorossia.pro/
                        info@clubnb.ru

                        Hnutie „Novorossiya“/„Novorusko“ bolo založené v novembri 2014 v Rusku a na jeho čele je ruský dôstojník Igor Strelkov/Girkin (identifikovaný ako zamestnanec hlavného spravodajského riaditeľstva generálneho štábu ozbrojených síl Ruskej federácie (GRU)).
                        Medzi jeho deklarované ciele patrí poskytovať všetky druhy účinnej pomoci pre „Novorossiya“, a to aj pomocou pre bojovú činnosť milícií vo východnej Ukrajine, čím podporuje politiky, ktoré narúšajú územnú celistvosť, zvrchovanosť a nezávislosť Ukrajiny.
                        Spojené s osobou uvedenou v zozname za narúšanie územnej celistvosti Ukrajiny.

                        16.2.2015

                        38.

                        Spoločnosť OAO „VO Technopromexport“ (OAO „VO TPE“)
                        alias: Otvorená akciová spoločnosť „zahraničné hospodárske združenie“„Technopromexport“
                        Открытое акционерное общество Внешнеэкономическое объединение Технопромэкспорт

                        Adresa: 119019, Moscow, Novyi Arbat str., 15, building 2
                        Dátum registrácie: 27.7.1992
                        Štátne registračné číslo: 1067746244026
                        Daňové identifikačné číslo: 7705713236
                        V konkurznom konaní.

                        Ako zmluvný partner spoločnosti Gas Turbine Technologies OOO nakúpila spoločnosť OAO „VO TPE“ plynové turbíny, ktoré boli určené pre elektráreň v Tamane v Krasnodarskej oblasti (Ruská federácia), a ako dodávateľ bola zodpovedná za transfer týchto plynových turbín spoločnosti OOO „VO TPE“, ktorá ich následne previezla na inštaláciu na Krym. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.

                        4.8.2017

                        39.

                        Spoločnosť OOO „VO Technopromexport“ (OOO „VO TPE“)
                        alias: Spoločnosť s ručením obmedzením „zahraničné hospodárske združenie“„Technopromexport“
                        Общество с ограниченной ответственностью „Внешнеэкономическое объединение Технопромэкспорт“

                        Adresa: 119019, Moscow, Novyi Arbat str., 15, building 2
                        Dátum registrácie: 8.5.2014
                        Štátne registračné číslo: 1147746527279
                        Daňové identifikačné číslo: 7704863782e

                        Vlastník plynových turbín, ktoré pôvodne dodala spoločnosť Siemens Gas Turbine Technologies OOO spoločnosti OAO „VO TPE“. Spoločnosť OOO „VO TPE“ uskutočnila transfer týchto plynových turbín na inštaláciu na Krym. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.
                        Zodpovedná za realizáciu projektu výstavby tepelných elektrární Balaklava a Tavricheskaya (Tavrická), kde boli uvedené turbíny inštalované.

                        4.8.2017

                        41.

                        Štátny unitárny podnik „Krymskej republiky“„Krymské námorné prístavy“
                        („Государственное унитарное предприятие Республики Крым ‚Крымские морские порты‘“), vrátane pobočiek:

                                    —

                                    Feodosijský komerčný prístav (Feodosia Commercial Port),

                                    —

                                    Kerčská preprava (Kerch Ferry),

                                    —

                                    Kerčský komerčný prístav (Kerch Commercial Port).

                                    28 Kirova Street

                                    Kerč 298312

                                    Krym

                              (298312, Крым, гор. Керчь, ул. Кирова, дом 28)
                        info@crimeaport.ru

                        „Krymský parlament“ prijal 17. marca 2014 uznesenie č. 1757-6/14 o znárodnení niektorých spoločností patriacich ukrajinským ministerstvám infraštruktúry alebo poľnohospodárstva a 26. marca 2014 uznesenie č. 1865-6/14 o štátnom podniku „Krymské námorné prístavy“ („О Государственном предприятии ‚Крымские морские порты‘“), ktorými vyhlásil vyvlastnenie majetku patriaceho viacerým štátnym podnikom, ktoré sa zlúčili do Štátneho unitárneho podniku „Krymskej republiky“, „Krymské námorné prístavy“, v mene „Krymskej republiky“. Krymské „orgány“ teda de facto tieto podniky skonfiškovali a podnik „Krymské námorné prístavy“ mal prospech z nezákonného prevodu ich majetku.

                        16.9.2017

                        43.

                        PJSC Mostotrest
                        ПАО Мостотрест

                        Adresa:

                                    6 Barklaya street,

                                    Bld. 5 Moscow,

                                    121087 Russia

                              mostro@mostro.ru

                        Spoločnosť PJSC Mostotrest sa aktívne podieľala na výstavbe Kerčského mosta prostredníctvom svojej štátnej zákazky na údržbu mosta, ktorý spája Rusko s protiprávne anektovaným Krymským polostrovom. Okrem toho jej vlastníkom je osoba (Arkadij Rotenberg), ktorá je už za svoju činnosť narúšajúcu zvrchovanosť Ukrajiny zaradená do zoznamu (osoba č. 92 v tejto prílohe). Spoločnosť tak podporuje začleňovanie protiprávne anektovaného Krymského polostrova do Ruskej federácie, čím sa zase ďalej narúša územná celistvosť, zvrchovanosť a nezávislosť Ukrajiny.

                        31.7.2018

                        45.

                        Stroygazmontazh Corporation (SGM Group)
                        ООО Стройгазмонтаж
                        (груп СГМ)

                        Adresa:

                                    Prospect Vernadskogo 53,

                                    Moscow,

                                    119415 Russia

                              Webová stránka: www.ooosgm.com
                        info@ooosgm.ru

                        Spoločnosť Stroygazmontazh Corporation (SGM Group) sa aktívne podieľala na výstavbe Kerčského mosta prostredníctvom štátnej zákazky na výstavbu mosta, ktorý spája Rusko s protiprávne anektovaným Krymským polostrovom.
                        Okrem toho jej vlastníkom je osoba (Arkadij Rotenberg), ktorá je už za svoju činnosť narúšajúcu zvrchovanosť Ukrajiny zaradená do zoznamu (osoba č. 92 v tejto prílohe). Spoločnosť tak podporuje začleňovanie protiprávne anektovaného Krymského polostrova do Ruskej federácie, čím sa zase ďalej narúša územná celistvosť, zvrchovanosť a nezávislosť Ukrajiny.

                        31.7.2018


title: Vykonávacie nariadenie Komisie (EÚ) 2019/1404 zo 6. septembra 2019 o zatriedení určitého tovaru do kombinovanej nomenklatúry

text:
                  13.9.2019

                  SK

                  Úradný vestník Európskej únie

                  L 236/14

         VYKONÁVACIE NARIADENIE KOMISIE (EÚ) 2019/1404
         zo 6. septembra 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. septembra 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie
                        (číselný znak KN)

                        Odôvodnenie

                        (1)

                        (2)

                        (3)

                        Pár hrotov pozostávajúcich z plastu a kovu (oceľ so špičkou z volfrámu) špeciálne určených na pripevnenie k paliciam na nordic walking (severskú chôdzu) pomocou západkového systému.
                        Pozri obrázok (*1)

                        9506 91 90

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k 95. kapitole a znením číselných znakov KN 9506 , 9506 91  a 9506 91 90 .
                        Palice na nordic walking (severskú chôdzu) nemožno považovať za vychádzkové palice a podobné výrobky položky 6602 . Objektívne charakteristické vlastnosti palíc na nordic walking (severskú chôdzu) sú iné ako v prípade vychádzkových palíc položky 6602 , keďže sú určené na použitie v pároch na posun tela vpred podobne, ako je tomu pri lyžiarskom behu. Rukoväte sú vertikálnym predĺžením palíc podobne ako rukoväte palíc na lyžiarsky beh, zatiaľ čo rukoväte vychádzkových palíc sú horizontálnym predĺžením palíc s cieľom umožniť používateľom oprieť svoju hmotnosť na palicu.
                        Nordic walking (severská chôdza) sa od obyčajnej chôdze líši v tom, že prostredníctvom palíc sa do posunu tela vpred zapája horná časť tela, a preto sa táto chôdza môže považovať za telesné cvičenie v zmysle položky 9506 .
                        Hroty majú charakteristický tvar a dizajn, ako aj osobitný upevňovací systém, vďaka čomu sú vhodné výlučne alebo hlavne na použitie s palicami na nordic walking (severskú chôdzu) (výrobky položky 9506 ) v zmysle poznámky 3 k 95. kapitole. Zatriedenie do položky 6603  ako časť vychádzkových palíc položky 6602  je preto vylúčené na základe poznámky 1 c) k 66. kapitole.
                        Hroty sa preto majú zatriediť pod číselný znak KN 9506 91 90  ako časti výrobkov a potrieb na telesné cvičenie.

               (*1)  Obrázok má len informačný charakter.


title: Vykonávacie nariadenie Rady (EÚ) 2019/1586 z 26. septembra 2019, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele

text:
                  27.9.2019

                  SK

                  Úradný vestník Európskej únie

                  L 248/1

         VYKONÁVACIE NARIADENIE RADY (EÚ) 2019/1586
         z 26. septembra 2019,
         ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele
         RADA EURÓPSKJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/2063 z 13. novembra 2017 o reštriktívnych opatreniach vzhľadom na situáciu vo Venezuele (1), a najmä na jeho článok 17 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 13. novembra 2017 prijala nariadenie (EÚ) 2017/2063.

                     (2)

                     Vysoký predstaviteľ vydal 16. júla 2019 vyhlásenie v mene Únie, v ktorom uviedol, že politická kríza a hospodársky kolaps vo Venezuele naďalej výrazne zaťažujú obyvateľstvo, čoho dôkazom je útek 4 miliónov ľudí z Venezuely, pričom kríza je aj naďalej jedným z hlavných zdrojov nestability v regióne.

                     (3)

                     Vo vyhlásení sa zdôrazňuje, že nedávno zverejnená správa vysokej komisárky OSN pre ľudské práva (ďalej len „správa“) jasne a podrobne potvrdila rozsah a závažnosť porušovania ľudských práv, narúšanie právneho štátu a deštrukciu demokratických inštitúcií vo Venezuele. Vo vyhlásení sa taktiež uvádza, že jasným príkladom pokračujúceho zhoršovania situácie v oblasti ľudských práv je tragická smrť kapitána Acostu Arévala vo väzbe venezuelských bezpečnostných síl.

                     (4)

                     Únia dôrazne podporila zistenia správy a vyzvala režim, aby okamžite zastavil rozsiahle porušovanie ľudských práv a plne spolupracoval s Úradom vysokej komisárky OSN pre ľudské práva a všetkými osobitnými postupmi OSN s cieľom zabezpečiť vykonávanie odporúčaní správy. Únia zároveň uviedla, že je pripravená začať pracovať na uplatňovaní cielených opatrení vo vzťahu k tým členom bezpečnostných síl, ktorí sa podieľajú na mučení a inom závažnom porušovaní ľudských práv.

                     (5)

                     Vzhľadom na pretrvávajúcu závažnú situáciu vo Venezuele, o ktorej informovala vysoká komisárka OSN pre ľudské práva, a na zodpovednosť za závažné porušovanie ľudských práv vrátane mučenia, ktorého sa dopustili časti venezuelských bezpečnostných síl a spravodajskej služby podporujúce režim, by sa sedem osôb malo zaradiť do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe IV k nariadeniu (EÚ) 2017/2063.

                     (6)

                     Príloha IV k nariadeniu (EÚ) 2017/2063 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha IV k nariadeniu (EÚ) 2017/2063 sa mení tak, ako sa uvádza v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. septembra 2019

                  Za Radu

                  predseda

               T. HARAKKA

            (1)  Ú. v. EÚ L 295, 14.11.2017, s. 21.

            PRÍLOHA
            Do zoznamu fyzických a právnických osôb, subjektov a orgánov, ktorý je uvedený v prílohe IV k nariadeniu (EÚ) 2017/2063, sa zaraďujú tieto osoby:

                           Meno

                           Identifikačné údaje

                           Zdôvodnenie

                           Dátum zaradenia do zoznamu

                           „19.

                           Nestor Blanco Hurtado

                           Dátum narodenia: 26. septembra 1982
                           Číslo preukazu totožnosti: V-15222057
                           Pohlavie: muž

                           Major v Bolívarovskej národnej garde (GNB), pôsobil v súčinnosti s úradníkmi Generálneho riaditeľstva vojenskej kontrarozviedky (Dirección General de Contraeligencia Militar (DGCIM)) minimálne od decembra 2017. Zodpovedný za závažné porušovanie ľudských práv vrátane mučenia, použitia neprimeranej sily a zlého zaobchádzania so zadržanými osobami v zariadeniach DGCIM.

                           27.9.2019

                           20.

                           Rafael Ramon Blanco Marrero

                           Dátum narodenia: 28. februára 1968
                           Číslo preukazu totožnosti: V-6250588
                           Pohlavie: muž

                           Zástupca riaditeľa Generálneho riaditeľstva vojenskej kontrarozviedky (Dirección General de Contraeligencia Militar (DGCIM)) minimálne od decembra 2018 a divízny generál Venezuelskej bolívarovskej národnej armády od 5. júla 2019. Zodpovedný za závažné porušovanie ľudských práv vrátane mučenia, použitia neprimeranej sily a zlého zaobchádzania so zadržanými osobami v zariadeniach DGCIM, ktorého sa dopustili jeho podriadení. Spájaný so smrťou kapitána Acostu.

                           27.9.2019

                           21.

                           Carlos Calderon

                           Pohlavie: muž

                           Vyšší úradník (nazývaný aj ako komisár, riaditeľ a generálny riaditeľ) v Bolívarovskej národnej spravodajskej službe (SEBIN). Zodpovedný za závažné porušovanie ľudských práv vrátane mučenia, použitia neprimeranej sily a zlého zaobchádzania so zadržanými osobami v zariadeniach SEBIN. Predovšetkým sa podieľal na mučení a krutom, neľudskom a ponižujúcom zaobchádzaní so zadržanými osobami v El Helicoide, vo väznici SEBIN, a bol zaň zodpovedný.

                           27.9.2019

                           22.

                           Alexis Enrique Escalona Marrero

                           Dátum narodenia: 12. októbra 1962
                           Pohlavie: muž

                           Zodpovedný vedúci Národného úradu boja proti organizovanému zločinu a financovaniu terorizmu (ONDOFT). Národný veliteľ Národného veliteľstva pre boj proti vydieraniu a únosom (Comando Nacional Antifusión y Secuesto (CONAS) v rokoch 2014 až 2017. Zodpovedný za závažné porušovanie ľudských práv vrátane mučenia, nadmerného používania sily a zlého zaobchádzania so zadržanými osobami, ktorého sa dopúšťali členovia CONAS pod jeho velením. Zodpovedný aj za represie voči občianskej spoločnosti páchané členmi CONAS pod jeho velením.

                           27.9.2019

                           23.

                           Rafael Antonio Franco Quintero

                           Dátum narodenia: 14. októbra 1973
                           Číslo preukazu totožnosti: V-11311672
                           Pohlavie: muž

                           Agent Bolívarovskej národnej spravodajskej služby (SEBIN). Vedúci vyšetrovateľ na Generálnom riaditeľstve vojenskej kontrarozviedky (Dirección General de Contraeligencia Militar (DGCIM)) minimálne od roku 2017 do decembra 2018. Zodpovedný za závažné porušovanie ľudských práv vrátane mučenia, nadmerného používania sily a zlého zaobchádzania so zadržanými osobami v zariadeniach DGCIM, ktorého sa dopúšťali členovia DGCIM pod jeho velením. Zodpovedný aj za represie voči občianskej spoločnosti a demokratickej opozícii páchané členmi DGCIM pod jeho velením. Spájaný so smrťou kapitána Acostu.

                           27.9.2019

                           24.

                           Alexander Enrique Granko Arteaga

                           Dátum narodenia: 25. marca 1981
                           Číslo preukazu totožnosti: V-14970215
                           Pohlavie: muž

                           Vedúci (riaditeľ) Divízie pre osobitné záležitosti (DAE) Generálneho riaditeľstva pre vojenskú kontrarozviedku (Dirección General de Contraeligencia Militar (DGCIM)). Zodpovedný za závažné porušovanie ľudských práv vrátane mučenia, nadmerného používania sily spôsobujúceho smrť a zranenie a zlého zaobchádzania so zadržanými osobami v zariadeniach DGCIM, ktorých sa dopustil tak on sám, ako aj úradníci pod jeho velením. Zodpovedný aj za represie voči občianskej spoločnosti páchané členmi DGCIM pod jeho velením, ako aj za priamu účasť na tejto represii. Spájaný so smrťou kapitána Acostu.

                           27.9.2019

                           25.

                           Hannover Esteban Guerrero Mijares

                           Dátum narodenia: 14. januára 1971
                           Pohlavie: muž

                           Vedúci vyšetrovateľ na Generálnom riaditeľstve vojenskej kontrarozviedky (Dirección General de Contraeligencia Militar (DGCIM)) minimálne od apríla 2019 do augusta 2019. Ako vedúci vyšetrovateľ vykonával dohľad nad zariadením DGCIM v meste Boleita. Zodpovedný za závažné porušovanie ľudských práv vrátane mučenia, nadmerného používania sily a zlého zaobchádzania so zadržanými osobami, ktorého sa dopustil tak on sám, ako aj úradníci pod jeho velením, a to najmä v meste Boleita. Spájaný so smrťou kapitána Acostu.

                           27.9.2019“


title: Vykonávacie Nariadenie Komisie (EÚ) 2019/1730 z 15. októbra 2019, ktorým sa na účtovné obdobie EPZF 2020 stanovujú úrokové sadzby, ktoré sa majú použiť na výpočet nákladov na financovanie intervenčných opatrení v podobe nákupu, skladovania a predaja zásob

text:
                  17.10.2019

                  SK

                  Úradný vestník Európskej únie

                  L 264/1

         VYKONÁVACIE NARIADENIE KOMISIE (EÚ) 2019/1730
         z 15. októbra 2019,
         ktorým sa na účtovné obdobie EPZF 2020 stanovujú úrokové sadzby, ktoré sa majú použiť na výpočet nákladov na financovanie intervenčných opatrení v podobe nákupu, skladovania a predaja zásob
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 20 ods. 1 a 4,
         po porade s Výborom pre poľnohospodárske fondy,
         keďže:

                     (1)

                     V článku 3 ods. 1 písm. a) delegovaného nariadenia Komisie (EÚ) č. 906/2014 (2) sa stanovuje, že výdavky súvisiace s finančnými nákladmi, ktoré vznikajú členským štátom pri mobilizovaní zdrojov na nákup výrobkov, sa majú určiť v súlade s pravidlami stanovenými v prílohe I k uvedenému nariadeniu.

                     (2)

                     Podľa bodu I.1 prílohy I k delegovanému nariadeniu (EÚ) č. 906/2014 sa predmetné finančné náklady vypočítajú na základe jednotnej úrokovej sadzby pre Úniu, ktorú stanovuje Komisia na začiatku každého účtovného obdobia. Táto úroková sadzba zodpovedá priemeru trojmesačných a dvanásťmesačných forwardových sadzieb Euribor zaznamenaných počas referenčného obdobia šiestich mesiacov, ktoré má stanoviť Komisia a ktoré predchádza oznámeniu zo strany členských štátov podľa bodu I.2 prvého pododseku uvedenej prílohy s určením príslušnej tretinovej a dvojtretinovej váhy.

                     (3)

                     V bode I.2 prvom pododseku prílohy I k delegovanému nariadeniu (EÚ) č. 906/2014 sa stanovuje, že s cieľom určiť uplatniteľné úrokové sadzby na príslušné účtovné obdobie členské štáty oznámia Komisii na jej žiadosť priemernú úrokovú sadzbu, ktorú v skutočnosti využívali počas referenčného obdobia uvedeného v bode I.1 tejto prílohy, najneskôr do termínu uvedeného v danej žiadosti.

                     (4)

                     Okrem toho v súlade bodom I.2 druhým odsekom prílohy I k delegovanému nariadeniu (EÚ) č. 906/2014 v prípade, že členský štát nezašle oznámenie v podobe formulára a do termínu, ako sa uvádza v prvom odseku uvedeného bodu, za úrokovú sadzbu využívanú členským štátom sa musí považovať 0 % sadzba. Ak členský štát vyhlási, že neznášal žiadne úrokové náklady, pretože nemal počas referenčného obdobia vo verejných skladoch poľnohospodárske výrobky, Komisia musí stanoviť úrokovú sadzbu v súlade s tretím odsekom uvedeného bodu.

                     (5)

                     V súlade s bodom I.3 prílohy I k delegovanému nariadeniu (EÚ) č. 906/2014 sa úroková sadzba určená na základe bodu I.2 uvedenej prílohy porovná s jednotnou úrokovou sadzbou stanovenou na základe bodu I.1 uvedenej prílohy. Na každý členský štát sa musí uplatniť nižšia z týchto dvoch úrokových sadzieb. Negatívne úrokové sadzby však nemožno zohľadniť na účely náhrady výdavkov členských štátov.

                     (6)

                     Úrokové sadzby na účtovné obdobie EPZF 2020 by sa mali stanoviť so zreteľom na jednotlivé uvedené faktory.

                     (7)

                     S cieľom vyhnúť sa právnemu vákuu v prípade úrokovej sadzby uplatniteľnej na výpočet nákladov na financovanie intervenčných opatrení je vhodné, aby sa nová sadzba uplatňovala so spätnou účinnosťou od 1. októbra 2019,

               PRIJALA TOTO NARIADENIE:

            Článok 1
            V prípade výdavkov súvisiacich s finančnými nákladmi, ktoré vznikli členským štátom pri mobilizovaní zdrojov na nákup produktov a ktoré sa majú vynaložiť v účtovnom období Európskeho poľnohospodárskeho záručného fondu (EPZF) 2020, sa úrokové sadzby podľa prílohy I k delegovanému nariadeniu (EÚ) č. 906/2014 v súlade s článkom 3 ods. 1 písm. a) uvedeného nariadenia stanovujú na 0 %.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. októbra 2019.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. októbra 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 347, 20.12.2013, s. 549.

            (2)  Delegované nariadenie Komisie (EÚ) č. 906/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o výdavky na verejnú intervenciu (Ú. v. EÚ L 255, 28.8.2014, s. 1).